Glikogenas

Glikogenas – polisacharidas (angliavandenis), kurį gyvūnų organizmai kaip energijos atsargas didžiąją dalį kaupia raumenyse ir apie 10 % kepenyse ŠULČIUS, Algirdas. Organinė chemija. Vilnius: Alma littera, 2009, 187 p. ISBN 978-9955-38-341-3..

Glikogeno struktūra panaši į amilopektino, tačiau jis yra šakotesnis. Molekulinė masė siekia keletą milijonų Da. Glikogeno molekulėje yra vienas redukuojantysis galas ir daug neredukuojančiųjų.Jurgis Kadziauskas. Biochemijos pagrindai. 2012 Vilnius Tai iš gliukozės liekanų sudarytas polimeras, kuris, kai reikia energijos, gali būti suskaldytas į gliukozės molekules. Dauguma liekanų yra sujungtos α-1,4-glikozidiniu ryšiu, o šakos sukuriamos α-1,6-glikozidiniu ryšiu.Berg JM, Tymoczko JL, Stryer L. Biochemistry. 5th edition. New York: W H Freeman; 2002.  Chapter 21, Glycogen Metabolism. Available from: https://www.ncbi.nlm.nih.gov/books/NBK21190/

Glikogenas dar vadinamas gyvuliniu krakmolu: kaip augalai kaupia krakmolą, taip gyvūnai glikogeną kaupia kaip energijos atsargas. Energetiniu požiūriu, lyginant su triacilgliceroliais, glikogenas yra mažiau efektyvus: jį oksidavus gaunama 4,0 kcal/g, o triacilglicerolius – 9,2 kcal/g.

Kraujyje trūkstant gliukozės, organizmas jos pasigamina skaidydamas glikogeną. Taip yra palaikomas tinkamas gliukozės lygis kraujyje.

 Šaltiniai 

Kategorija:Polisacharidai